joelniklaus/EU_Wikipedias huggingface dataset:
Buenos Airesin junaonnettomuus 2012

Buenos Airesin junaonnettomuus tapahtui 22. helmikuuta 2012 Argentiinan pääkaupungissa Buenos Airesissa Oncen rautatieasemalla, kun noin tuhatta matkustajaa kuljettanut juna törmäsi asemalaiturin raidepuskuriin jarruttamatta. Turmassa kuolleita vahvistettiin olevan 49. Uhriluvun pelättiin kuitenkin nousevan. Loukkaantuneita oli arviolta yli 550–600. Osa loukkaantuneista oli kriittisessä tilassa. Veturinkuljettaja sai vakavia vammoja.

Junan vaunut rysähtivät onnettomuudessa päällekkäin, minkä vuoksi ihmisiä jäi puristuksiin. Yhden vaunun kerrotaan työntyneen kuusi metriä edellisen vaunun sisään. Liikenneministerin mukaan junalla olisi ollut vauhtia onnettomuushetkellä noin 20-25 kilometriä tunnissa.

Onnettomuuden syy ei ole vielä selvinnyt, mutta jarruvikaa on epäilty turman aiheuttajaksi. Onnettomuus on kolmenneksi pahin Argentiinan raideliikenteessä sattunut onnettomuus. Pahin on vuonna 1970 sattunut Benavidezin junaonnettomuus.

Lähteet

Aiheesta muualla 

Kymmeniä kuoli junan iskeydyttyä asemalaituriin Argentiinassa. Yle uutiset 22.2.2012.
Silminnäkijät: Argentiinan junaturma järkytti jopa pelastajat. MTV3 Uutiset 23.2.2012.

Vuoden 2012 onnettomuudet
2010-luvun junaonnettomuudet
Junaonnettomuus 2012
Argentiinan historia
Derby (hevoskilpailu)

Derby on 3- tai 4-vuotiaille hevosille tarkoitettu ikäluokkakilpailu. Derbyjä järjestetään sekä laukka- että raviurheilussa. Laukkaurheilussa Derbyt on tarkoitettu muutamaa poikkeusta lukuun ottamatta 3-vuotiaille hevosille. Pohjoismaisessa raviurheilussa Derbyt ovat 4-vuotiaiden kilpailuja, muualla maailmassa 3-vuotiaiden.

Historia
Derby on saanut nimensä Englannissa sijaitsevan Epson Downsin laukkaradan Derby Stakes -kilpailusta, joka on järjestetty vuodesta 1780 lähtien. Se nimettiin kilpailun perustajan Edward Smith-Stanleyn, Derbyn 12. jaarlin mukaan.

1800-luvulla Derbyiksi alettiin nimeämään useita muita laukkahevosten ikäluokkakilpailuja ympäri maailmaa. Aluksi Iso-Britannian siirtomaissa, vuosisadan jälkipuoliskolla myös Yhdysvalloissa ja Keski-Euroopassa.

Raviurheilun vanhin Derby on Saksan Deutsche Trab-Derby, joka juostiin ensimmäisen kerran vuonna 1895. Pohjoismaiden vanhin Derby on Tanskassa, jossa on kilpailtu vuodesta 1898 lähtien. Ruotsin ensimmäinen Derby ravattiin vuonna 1928.

Lämminverisille tarkoitettu Suuri Suomalainen Derby on järjestetty vuodesta 1970, Suomenhevosten Derby vuodesta 1975.

Laukkaurheilun Derbyjä

Raviurheilun Derbyjä

Lähteet
American Derby 
Epsom Downs Racecourse
Harnesslink
The Blood Bank - Classic races
Dansk Trav Derby 
Norsk Travderby
Hippos/Suurkilpailuvoittajia

Viitteet

Hevosurheilukilpailut
Jim Pla

Jim Pla (s. 6. lokakuuta 1992 Béziers) on ranskalainen moottoriurheilija.

Hän aloitti uransa vuonna 2007 Ranskan Formula Renault Campus -sarjassa sijoittumalla kuudenneksi. Seuraavana vuonna Pla kilpaili Euroopan Formula BMW -sarjassa sijoittuen 17:nneksi. Vuonna 2009 hän oli sarjan viides. Vuonna 2010 Pla kilpaili Formula 3 Euroseries-sarjassa voittaen yhden kilpailun sijoittuen loppupisteissä kymmenenneksi. Samana vuonna hän ajoi kaksi kilpailua GP3-sarjassa saavuttamatta pisteitä.

Hän ei ole sukua toiselle ranskalaiskuljettajalle Olivier Plalle.

GP3-tulokset

Lähteet

Ranskalaiset autourheilijat
GP3-kuljettajat
Vuonna 1992 syntyneet
Elävät henkilöt
Scotianmeri

Scotianmeri on Atlantin valtameren osa Etelä-Amerikan ja Etelämantereen välillä. Se sijaitsee suurimmaksi osaksi Eteläisen jäämeren alueella. Meri on myrskyinen ja kylmä, ja sen alueella olevat saaret (kuten Eteläiset Sandwichsaaret) ovat ympärivuotisesti lumen peitossa. Scotianmeri on noin 900 000 km² laaja, ja noin puolet siitä sijaitsee mannerjalustan päällä.

Uhat ja suojelu 
Etelä-Georgia, Eteläiset Sandwichsaaret ja Bouvet’nsaari on julistettu suojelluksi alueeksi, mutta aluetta jotkut tekijät uhkaavat silti alueen ekosysteemiä. Yksi tärkeimmistä Scotianmerta uhkaavista tekijöistä on alueelle istutetut uudet lajit. Ilmiö vaikuttaa suurimmaksi osaksi Etelä-Georgiassa, jonne on istutettu suuriakin nisäkkäitä, kuten peuroja. Myös liikakalastuksesta on haittaa alueelle.

Katso myös 
Eteläinen jäämeri

Atlantin valtameri
Eteläinen jäämeri
Seulonnan keskeiset artikkelit
Formula 3 Sudamericana

Formula 3 Sudamericana oli Etelä-amerikassa järjestettävä pikkuformulasarja. Sarjaa ajettiin Brasiliassa, Argentiinassa, Chilessä ja Uruguayssa. Sarja perustettiin vuonna 1987. Sarjassa ajettiin Dallaran valmistamilla autoilla ja Pirellin renkailla. Moottorit toimitti Berta. Joka kilpailuviikonloppu ajettiin kolme kilpailua. Pisteitä jaettiin samalla tavalla kuin F1-sarjassa eli 25, 18, 15, 12, 10, 8, 6, 4, 2, 1. Vuosi 2013 jäi sarjan viimeiseksi, kun se yhdistyi uudelleen käynnistetyn Brasilian Formula 3 -sarjan kanssa.

Mestarit 

Formula-sarjat
Five (Ayumi Hamasaki)

Five (tyyliteltynä FIVE) on Ayumi Hamasakin toinen minialbumi, joka julkaistiin 31. elokuuta 2011. Albumi julkaistiin kolmessa eri muodossa; CD+DVD, CD, sekä rajoitetussa CD-muodossa. Rajoitettu CD sisältää pääsykortin lataamaan pelihahmoasun PlayStation 3-pelille Tales of Xillia. CD+DVD-version 1. painos sisältää sarjanumeron nettisivulle joka sisältää making of-materiaalia Ayumi Hamasaki Countdown Live 2010-2011 A: Do It Again-tapahtumasta.
Monet ovat ihmetelleet, miksi levyn nimi on Five vain sen takia että levy sisältää viisi kappaletta. Sweet-lehden haastattelussa Hamasaki paljasti että levyn nimessä on piilotettu sana, joka on 'H♡PE', jonka Hamasakin fanit päättelivät. He arvelivat ettei levyn nimi ollut Five vain viiden kappaleen takia, vaan koska levy julkaistiin viisi kuukautta myöhemmin katastrofaalisesta maanjäristyksestä ja tsunamista Japanissa maaliskuussa.

Kappaleet

CD 

 progress
 ANother song feat. URATA NAOYA 
 Why... feat. JUNO
 beloved
 BRILLANTE (CD+DVD-versio sisältää piilotetun kappaleen Why... feat. URATA NAOYA)

CD Only-bonuskappale 
 beloved (Orchestra Version)

DVD 

 progress (video clip)
 ANother song feat. URATA NAOYA (video clip)
 Why... feat. JUNO (video clip)
 beloved (video clip)
 BRILLANTE (video clip)
 progress (making clip)
 ANother song feat. URATA NAOYA (making clip)
 Why... feat. JUNO (making clip)
 beloved (making clip)
 BRILLANTE (making clip)

Katso myös 
 Ayumi Hamasakin diskografia

Ayumi Hamasakin albumit
Vuoden 2011 EP:t
Maó

Maó (, ), virallisesti Maó–Mahón, on kunta ja Espanjan Baleaareihin kuuluvan Menorcan saaren pääkaupunki, jossa asui 28 099 ihmistä vuonna 2016. Maó sijaitsee saaren itäosassa. Kaupungissa on maailman toiseksi syvin luonnonsatama.

Kuvia

Lähteet

Aiheesta muualla 

 Ajuntament de Maó 

Baleaarien kunnat
Mademoiselle

Mademoiselle (IPA:/mad.mwa.zɛl/; lyhenne Mlle) on ranskaa ja tarkoittaa neitiä. Sana muodostuu etuliitteestä ma ’minun’ ja sanasta demoiselle ’pikku rouva, tyttönen’. Monikko on Mesdemoiselles (/med.mwa.zɛl/; lyhenne Mlles). Monikkomuotoa voidaan käyttää englanninkielisessä keskustelussa tai kirjeenvaihdossa Miss-sanan monikon Misses tilalla.

Sanan käyttö on vähenemässä Ranskassa, sillä hallitus on helmikuussa 2012 kieltänyt sen käytön virallisissa lomakkeissa ja asiakirjoissa. Sen käytön poistamista on vaadittu Ranskassa vuosikymmeniä. Junalipun ostajakin on joutunut ilmoittamaan onko rouva rouva (madame; Mme) vai neiti (mademoiselle; Mlle). Miehiltä siviilisäätyä ei kuitenkaan ole aiemminkaan kysytty. Asiassa kampanjoineet ranskalaiset naisjärjestöt ovat tyytyväisiä päätökseen.

Lähteet

Nainen
Ranskankieliset sanat ja sanonnat
GFS-malli

GFS-malli () on numeerinen säänennustusmalli, jota ylläpitää Yhdysvaltain liittovaltion sää- ja valtamerentutkimusorganisaatio NOAA.  Se tuottaa koko maapallon kattavan 16 vuorokautta pitkän ennusteen neljä kertaa vuorokaudessa. Ensimmäisen viikon ajalta malliajo tulostetaan kuuden tunnin välein, sen jälkeen 12 tunnin välein.

NOAA jakaa mallin ennustamat tiedot public domain -sääntöjen mukaan, ja eri palveluntarjoajat voivat piirtää niistä haluamansa alueen sääkarttoja.

Lähteet

Katso myös 

HIRLAM
HARMONIE

Aiheesta muualla 

Finnish Lightning Center 
meteo.fi GFS:n sade-ennuste alueelle Skandinavia
Westwind GFS Europe
Weather Online GFS WO GFS precip
Puuppa GFS
Wo precip
Wetterzeantrale GFS
Wetterzentrale GFS scandinavia precip

Meteorologia
Lamopinaatti

Lamopinaatti eli uudenseelanninpinaatti eli vihanneslamopinaatti (Tetragonia tetragonoides, syn. T. tetragonioides, T. expansa) on päivikkikasveihin kuuluva yksivuotinen pinaattikasvi.

Ulkonäkö ja koko 

Lamopinaatti kasvaa 10–100 cm korkeaksi. Sen varsi on rento tai koheneva, alimmat haarat ovat pitkiä ja suikertelevia. Lehtiruodit ovat 1–2 cm pitkiä. Lehdet ovat möyheitä ja karheapintaisia. Lehtilapa on tavallisesti 4–7 cm pitkä, lähes vinoneliömäinen, kohosuoninen ja nystyinen. Kiiltävät lehdet ovat päältä tummanvihreitä, alta vaaleanvihreitä. Kukat ovat lehtihankaisia, lähes perättömiä ja 5–7 mm leveitä. Kukan kehä on vihreä, verhiömäinen, yhdislehtinen ja 4- tai 5-liuskainen. Heteitä on 17–20. Luotteja kukassa on 4–9 kappaletta. Suomessa lamopinaatti kukkii elo-lokakuussa. Hedelmä on avautumaton kota.

Levinneisyys 
Alun perin lamopinaatti on kotoisin Australiasta ja Uudesta-Seelannista. Suomessa lajia on tavattu villiintyneenä muutamin paikoin eri puolilta maata.

Elinympäristö 
Suomessa lamopinaattia tavataan joskus luonnonvaraisena viljelyjäänteenä puutarhoissa tai satunnaisesti kaatopaikoilla.

Käyttö 
Lamopinaatti on syötävä pinaattikasvi, jota viljellään myös Suomessa. Kasvin lehdet kestävät pinaattia paremmin kauppakäsittelyä ja kuljetusta. Lehdet syödään ryöpättyinä pinaatin tapaan muiden ruokien lisäkkeenä, muhennoksissa ja keitoissa. Maku on voimakkaampi kuin pinaatilla. Lamopinaattia voi pakastaa ryöppäyksen jälkeen.

Katso myös 
 pinaatti (Spinacia oleracea)

Lähteet 
 Hyötykasvit värikuvina. Toim. Rautavaara, Toivo & Tuomola, Pirkkoliisa. 5. painos. WSOY, Helsinki 2002.
 Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
 Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

Viitteet

Aiheesta muualla 
 Kasviatlas 2020: (Vihannes)lamopinaatin levinneisyys Suomessa.
 Puutarha.net: Lamopinaatti (uudenseelanninpinaatti) (Tetragonia tetragonioides)
 ITIS: Tetragonia tetragonioides 
 United States Department of Agriculture (USDA): Tetragonia tetragonioides 
 Flora of China: Tetragonia tetragonioides 

Päivikkikasvit
Kupjansk

Kupjansk (, ) on Itä-Ukrainassa Harkovan alueen itäosissa, Donetsin sivujoki Oskilin varrella sijaitseva kaupunki, joka aiemmin muodosti oman kaupunkipiirinsä. Heinäkuusta 2020 lähtien se on ollut aiempaa laajemman Kupjanskin piirin hallinnollinen keskus.
 
Kupjanskin kaupungissa oli 29 487 ja koko kaupunkipiirissä 57 898 asukasta (2013). Kaupunkipiiriin kuului Kupjanskin kaupungin ohella kaksi kaupunkimaista taajamaa: Kivšarivka (19 422 as.) ja Kupjansk-Vuzlovyi (8 989 as.).

Kupjansk on yhdessä siihen eteläpuolelta kiinni kasvaneen Kupjansk-Vuzlovyin taajaman kanssa merkittävä rautateiden risteyspaikka. Siellä Harkovasta itään johtava päärata kohtaa pohjoisesta Venäjän Belgorodin alueelta saapuvan, Donetskin alueen Svjatohirskin pikkukaupunkia (, ) ja rautateiden risteyspaikkakuntaa kohti vievän pääradan.

Lähteet

Aiheesta muualla

Harkovan alueen kaupungit
Yuna

Yuna tarkoittaa seuraavia asioita:

Henkilöitä
Yuna Ito, japanilainen laulaja
Yuna (laulaja), malesialainen laulaja-lauluntekijä
Yuna Kagesaki, japanilainen mangataiteilija

Maantiede
 Yuna (joki), joki Dominikaanisessa tasavallassa
 Yuna (Länsi-Australia), pieni kaupunki Länsi-Australiassa
Energia Ruandassa

Energia Ruandassa kertoo Ruandan energiantuotannosta.

Sähköä Ruandassa on käytettävissä vain harvoilla ja se on kallista. Sähköntuotanto Ruandassa oli vuonna 2011 vain noin 65 megawattia. Suurin osa sähköstä tuotetaan ulkomailta tuodulla dieselöljyllä.

Kivuwatt-projekti 
Ruandassa sijaitsevan Kivujärven metaanivarat on suunniteltu hyödynnettävän siten, että järven syvyyksissä oleva kaasuja sisältävä vesi pumpataan erityiselle proomulle, jossa vesi ja kaasut erotellaan. Vesi ja hiilidioksidi palautetaan järveen ja metaani siirretään putkea pitkin rannalla olevaan voimalaitokseen, missä se muutetaan energiaksi polttamalla. Järven rannalla on toiminnassa jo muutama pilottihanke.

Metaanivoimalaitoksen 1. vaihe on tällä hetkellä rakenteilla, ja sen sähköntuotanto saadaan käyntiin vuonna 2012. Voimalaitoksen, jonka toimittaa Wärtsilä, teho on 25 megawattia.

Metaanivoimalaitoksen 2. vaihe on suunnitteilla. Tämä 75 megawatin voimalaitoksen on arvioitu valmistuvan vuosina 2015-2016.

Tämän jälkeen Ruandan valtio uskoo sähköä riittävän jopa vientiin. Metaaniesiintymän arvon on arvioitu olevan jopa 20 miljardia dollaria.

Lähteet 

Ruanda
Ruanda
Ruanda
Olešky

Olešky (, ) on Ukrainassa Dneprin alajuoksun etelärannalla Hersonin alueella sijaitseva 25 000 asukkaan kaupunki (2013), joka on heinäkuusta 2020 ollut osa Hersonin piiriä. Tätä ennen se oli Oleškyn piirin (72 267 as. vuonna 2013) hallintokeskus. H’ersonin kaupunki sijaitsee kaupungin kohdalla Dneprin pohjoisrannalla. Kaupungin kautta kulkevat eurooppatiet  (joka saapuu Odessan ja H’ersonin kautta ja jatkaa itään kohti Rostov-na-Donua) ja  (H’ersonista Antonivkan sillan kautta edelleen Krimin Kertšiin).

Kaupungin aiempi nimi oli Aljoški () ja se oli Venäjän keisarikunnan Taurian kuvernementin Dneprin kihlakunnan kihlakuntakaupunki. Kaupungissa asui vuoden 1897 väestönlaskennan mukaan yhteensä 8 999 asukasta.

Lähteet

Aiheesta muualla

Kaupungin perustietoja Ukrainan parlamentin sivustolla  (rada.gov.ua)

Hersonin alueen kaupungit
Hersonin piiri
Horišni Plavni

Horišni Plavni (; aiemmin ) on kaupunki Pultavan alueella, Ukrainassa. Kaupunki on heinäkuusta 2020 lähtien ollut osa Krementšukin piiriä. Sitä ennen Horišni Plavni oli suoraan Pultavan alueen alainen paikallishallinnollinen yksikkö piirien tapaan. Horišni Plavniin kaupunkialueen asukasluku on runsas 51 000 (2013).

Kaupunki sijaitsee Dneprin ja Pselin yhtymäkohdassa. Se perustettiin vuonna 1960. Kaupungin keskeinen työnantaja on nykyisin sveitsiläis-ukrainalainen Ferrexpo (juridisena kotipaikkanaan Lontoo), jolla on rautamalmia tuottavia avokaivoksia ja rikastamoja kaupungissa. Aiemmin tämä kaivos tunnettiin Pultavan kaivoskombinaattina.

Lähteet

Aiheesta muualla

Ferrexpo: Mining   (ferrexpo.com)

Pultavan alueen kaupungit
Ajan Sana

Ajan Sana oli Helsingissä vuosina 1930–1932 ilmestynyt sanomalehti, joka oli lapuanliikkeen tärkein äänenkannattaja. Liikkeen muita lehtiä olivat vuosina 1930–1931 ilmestyneet Aktivisti, Fascisti, Sinimusta ja Lapuan päiväkäsky.

Ajan Sana syntyi, kun kokoomuslaisen Uuden Suomen johtokunta teki lokakuussa 1930 lapuanliikkeen edustajien kanssa sopimuksen, jonka mukaan Uuden Suomen iltapäivälehtenä julkaistu Iltalehti lakkautettiin ja sen seuraajaksi perustettiin Ajan Sana, joka oli Uudesta Suomesta itsenäinen. Näin Uusi Suomi pääsi eroon taloudellisesti kannattamattomasta lehdestä ja lapuanliike sai oman sanomalehden pääkaupunkiin. Lapuanliikkeellä oli toukokuusta 1930 alkaen ollut äänenkannattajanaan Aktivisti-niminen lehti, mutta se ilmestyi vain kahdesti kuukaudessa. Kun Iltalehti lakkasi ilmestymästä 1. marraskuuta 1930, sen tilalle tuli kuutena päivänä viikossa ilmestynyt Ajan Sana, jonka ensimmäinen näytenumero oli ilmestynyt jo 11. lokakuuta. Se jaettiin Iltalehden tilaajille vuoden 1930 loppuun asti. Uutta lehteä julkaisi Ajan Sana Oy, jonka osakkeenomistajina oli eri puolella Suomea asuneita lapuanliikkeen tukijoita. Sitä painettiin Uuden Suomen tytäryhtiön lehtipainossa.

Ajan Sana julisti ensimmäisessä näytenumerossaan ohjelmakseen kommunismin vastustamisen ”kaikissa sen ilmestymismuodoissa”. Lehden ensimmäisenä päätoimittajana toimi syksyyn 1931 asti Emerik Olsoni. Hänen jälkeensä tehtävässä toimi everstiluutnantti Arne Somersalo. Päätoimittajan apulaisena oli J. W. Tuura. Sekä Somersalo että Tuura kirjoittivat lehteen myös pakinoita. Lehti lakkautettiin Mäntsälän kapinaa koskeneiden kirjoitustensa vuoksi oikeusministeriön vaatimuksesta kahdeksi kuukaudeksi 1. maaliskuuta – 29. huhtikuuta 1932. Jyrkkää linjaa edustanut Somersalo joutui eroamaan päätoimittajan tehtävästä syksyllä 1932 linjaerimielisyyksien vuoksi vuorineuvos Petter Forsströmin ilmoitettua, että varakkaat tukijat eivät jatkaisi lehden rahoitusta ellei Somersalo eroaisi. Valtioneuvosto lakkautti Ajan Sanan uudelleen kuukaudeksi 15. lokakuuta alkaen tasavallan suojelulain nojalla. Lehden oli tarkoitus vielä jatkaa ilmestymistään, mutta se päätettiinkin lakkauttaa taloudellisten vaikeuksien vuoksi.

Ajan Sanan seuraajaksi perustettiin marraskuussa 1932 Ajan Suunta, uuden Isänmaallisen Kansanliikkeen äänenkannattaja. Somersalo palkattiin myös sen päätoimittajaksi.

Sanonta ”jäljet johtavat sylttytehtaalle” on saanut alkunsa Ajan Sanassa julkaistusta uutisotsikosta, joka koski niin sanottua Tattarisuon tapausta.

Lähteet

Aiheesta muualla
Ajan Sanan kaikki numerot digitoituina Kansalliskirjaston digitaaliset aineistot

Ilmestymästä lakanneet suomalaiset sanomalehdet
Helsingin media
Lapuanliike
Hoalid Regragui

Hoalid Regragui myös Walid Regragui (s. 23. syyskuuta 1975 Corbeil-Essonnes, Ranska) on marokkolainen valmentaja ja entinen jalkapalloilija. Puolustajana pelannut Regragui vietti pääosan urastaan Ranskassa, jossa hänen paras saavutuksensa oli Ligue 2 mestaruus Ajacciossa. Regragui pelasi myös Espanjassa Racing de Santanderissa ja Marokossa Moghreb de Tétouanissa.

Regragui edusti maajoukkuetasolla Marokkoa, jonka paidassa hän pelasi ensimmäisen ottelunsa Egyptiä vastaan 28. tammikuuta 2001. Regragui edusti Marokkoa vuosien 2004 ja 2006 Afrikan-mestaruuskilpailuissa.

Valmennusuran Regragui aloitti 26. syyskuuta 2012 Marokon maajoukkueen apuvalmentajana.

Lähteet

Marokkolaiset jalkapalloilijat
Ranskanmarokkolaiset
Vuonna 1975 syntyneet
Elävät henkilöt
Estelle (Ruotsin prinsessa)

Prinsessa Estelle, Itä-Götanmaan herttuatar (Estelle Silvia Ewa Mary; s. 23. helmikuuta 2012) on Ruotsin kruununprinsessa Victorian ja prinssi Danielin ensimmäinen lapsi. Hän on Ruotsin kruununperimysjärjestyksessä toinen heti äitinsä kruununprinsessa Victorian jälkeen ennen pikkuveljeään Oscaria (s. 2016) ja enoaan prinssi Carl Philipiä. Prinsessa Estelle kuuluu Bernadotten hallitsijasukuun äitinsä kautta; isänsä kautta hän kuuluu aatelittomaan Westling-sukuun, ja on sitä kautta taustaltaan osin metsäsuomalainen.

Syntymä 

Prinsessa Estelle syntyi Solnan Karoliinisessa sairaalassa 23. helmikuuta 2012 kello 4.26. Kahdeksalta aamulla Suomen aikaa prinsessan isä, prinssi Daniel, piti tiedotustilaisuuden, jossa hän kertoi esikoisensa syntymästä seuraavasti: "Aamulla klo 4:26 syntyi 51 senttiä pitkä ja 3 280 gramman painoinen aivan ihana pikkuprinsessa". Estellen syntymä pantiin merkille kansainvälisissä tiedotusvälineissä laajasti, esimerkiksi Saksassa ja Suomessa se oli pääaiheena uutisissa. Hänen syntymänsä kunniaksi Skeppsholmenilta ammuttiin kaksi 21 tykinlaukauksen sarjaa.

24. helmikuuta pääministeri Fredrik Reinfeldt tutki prinsessan 1500-luvulta alkaneen perinteen mukaisesti ja allekirjoitti kolmen muun todistajan kanssa virallisen todistuksen, ettei Estelleä ole vaihdettu toiseen vauvaan. Samana päivänä prinsessan isoisä kuningas Kaarle XVI Kustaa ilmoitti hänen nimensä ja herttuakunnan nimen.

Kuninkaalliset perinteet 
Ruotsissa on noudatettu vanhoja perinteitä kuninkaallisen vauvan syntymän jälkeen, niin myös prinsessa Estellen synnyttyä. Hovimarsalkka kertoi lapsen syntymästä pääministerille ja hovi tiedotti uutisen kansalle, tässä tapauksessa kuningashuoneen verkkosivuilla ja Facebookissa. Pääministeri, valtiopäivien puhemies, hovimarsalkka ja ylihovimestari kävivät vahvistamassa lapsen syntymän. Kuningas kutsui koolle hallituksen kuulemaan, mikä on syntyneen lapsen koko nimi ja kutsumanimi. Samassa tilaisuudessa hän ilmoitti herttuakunnan. Kunnialaukaukset ja kiitosjumanlanpalvelus Te Deum Linnankirkossa kuuluivat vielä saman päivän ohjelmaan.

Kaste 
Prinsessa Estelle kastettiin Tukholman kuninkaanlinnan kirkossa 22. toukokuuta 2012. Kasteen toimitti Ruotsin arkkipiispa Anders Wejryd.

Koulutaival
Estelle aloitti vuonna 2018 esikoulun Campus Manillan -nimisessä yksityiskoulussa. Hän on ensimmäinen kuningasperheen jäsen kyseisessä koulussa.

Lähteet

Aiheesta muualla

 Prinsessa Estelle Ruotsin kuningashuoneen www-sivuilla

Symbolit 

Ruotsin kuninkaalliset
Vuonna 2012 syntyneet
Elävät henkilöt
Seulonnan keskeiset artikkelit
Asko Keränen

Asko Kalevi Keränen (s. 1962) on suomalainen rockmuusikko, basisti ja 22-Pistepirkko-yhtyeen perustajajäsen. Vuonna 2014 hän perusti duon Kati Salon kanssa. Duo on julkaissut EP:n ja albumin.

Diskografia
 Kati Salo & Asko Keränen: Postcard EP (2016)
 Kati & Asko: 3 Step Andy (2022)

Lähteet

Vuonna 1962 syntyneet
Elävät henkilöt
Suomalaiset basistit
Suomalaiset rockmuusikot
Formula 2000

Formula 2000 -mestaruussarja (eng. F2000 Championship Series) on Pohjois-Amerikassa ajettava autourheilusarja. Sarja perustettiin vuonna 2006. Sarjassa ajetaan Van Diemen Internationalin, Mygalen, Citationin ja Piperin valmistamilla autoilla ja Fordin, Zetechin ja Pinton moottoreilla. Sarja muistuttaa säännöiltään ja pisteytykseltään Formula Ford -sarjaa. Sarjan kanssa kilpaileva lähes samanniminen sarja on U.S. F2000 National Championship, jossa ajetaan samanlaisilla autoilla kuin IndyCar-sarjoissa.

Mestarit 

Formula-sarjat
Kielireskripti

Kielireskripti eli Keisarillisen Majesteetin Armollinen Asetus Suomen kielen asettamisesta yhdenmoisiin oikeuksiin Ruotsin kielen kanssa kaikissa semmoisissa kohdissa, jotka wälittömästi koskevat maan nimen-omaan suomalaista wäestöä (AsK 26/1863) oli keisari Aleksanteri II:n antama säädös, joka kohensi suomen kielen asemaa Suomen suuriruhtinaskunnan valtionhallinnossa. Säädöksen mukaan suomenkielisiä asiakirjoja voitiin jättää virastoihin ja tuomioistuimiin välittömästi asetuksen voimaantulon jälkeen. Tämän lisäksi asetus velvoitti viranomaisia ryhtymään sellaisiin toimenpiteisiin, jotta valtion elimet ja laitokset pystyisivät 20 vuoden kuluttua asetuksen voimaantulosta tuottamaan itse suomenkielisiä asiakirjoja. Kielireskripti säädettiin J. V. Snellmanin ehdotuksesta ja esittelystä 1. elokuuta 1863. Keisari allekirjoitti sen Hämeen lääninhallituksen talossa Hämeenlinnassa.

Akseli Listo kirjoittaa, että vaikka vuoden 1863 kieliasetus kaikessa pääasiassa edelleen säilytti ruotsin kielen virallisen valta-aseman Suomessa, alkoivat tämän parannuksen hyvät hedelmät pian tulla näkyviin. Suomen kieltä alettiin nimittäin käyttää erilaisissa asiakirjoissa, kuten kiinteistöjen kauppa- ja vuokrakirjoissa, perunkirjoitus- ja jakokirjoissa, velkasitoumuksissa ynnä muissa, jotka siihen asti olivat tuomioistuimille ja virastoille kelvatakseen olleet ruotsiksi kirjoitettavat. Osaltaan tämä vaikutti kirjoitustaidon leviämiseen suomalaisen kansan keskuudessa.


Edeltäviä säädöksiä

Vuoden 1850 säädös 

Vuonna 1850 annettiin niin sanottu kieli- eli sensuuriasetus, joka kielsi suomen kielen käyttämisen kirjallisessa toimessa, paitsi uskonnollisten ja taloudellisten aiheiden käsittelyssä.

Vuoden 1851 säädös 
Vuonna 1851 annettu julistus määräsi, että suomalaisseudulle virkamiehiksi pyrkivien tuli vuoden 1856 alusta osoittaa osaavansa suullisesti käyttää suomen kieltä.

Vuoden 1858 säädös 
Kielireskriptiä edelsi vuonna 1858 annettu julistus, jonka mukaan kirkonkokous- ja pitäjänkokouspöytäkirjat niissä maaseutuseurakunnissa, joissa suomen kieltä jumalanpalveluksissa jo käytettiin, oli kirjoitettava suomeksi.

Katso myös 

 Kielimanifesti vuodelta 1900
 Kieliasetus vuodelta 1902

Lähteet 

Suomen suuriruhtinaskunta
Suomen laki
Rakkauden rasvaprosentti

Rakkauden rasvaprosentti on Mikko Kuparisen ohjaama suomalainen romanttinen komedia. Elokuvan on käsikirjoittanut Laura Immonen ja Hannamaija Matila. Elokuvan ensi-ilta oli 21. joulukuuta 2012.

Rooleissa

Vastaanotto

Lähteet

Aiheesta muualla 
 Elokuvan Facebook sivusto 
 Elokuvasta MRP Matila Röhr Productionsin sivulla 
 Nordisk Filmin tietosivu 
 Suomen elokuvasäätiön tietosivu 
 

Suomalaiset romanttiset komediat
Vuoden 2012 suomalaiset elokuvat
Haapasalo

Haapasalo on suomalainen sukunimi, joka on muun muassa seuraavilla henkilöillä:

 Alli Haapasalo (s. 1977), elokuvaohjaaja ja käsikirjoittaja
 Anna Haapasalo (1882–1965), kansanedustaja (SDP)
 Arvo Haapasalo (1895–1955), varatuomari, kaupunginjohtaja
 Janne Haapasalo (s. 1965), pikajuoksija
 Johannes Haapasalo (1880–1965), kuvanveistäjä
 Juhani Haapasalo (s. 1950), säveltäjä ja liturgisen soiton lehtori
 Kalervo (K. F.) Haapasalo (1912–2002), poliitikko (SDP)
 Kimmo Haapasalo (s. 1977), aitajuoksija
 Kreeta Haapasalo (1815–1893), kanteleensoittaja ja kansanmuusikko
 Mimmi Haapasalo (1881–1970), kansanedustaja (SDP)
 Pauli Haapasalo (s. 1942), aitajuoksija
 Samuli Haapasalo (s. 1952), Keskuskauppakamarin johtaja
 Teppo Haapasalo (s. 1968), muusikko, graafinen suunnittelija ja televisiotuottaja
 Ville Haapasalo (s. 1972), näyttelijä ja televisiojuontaja.
BBL

BBL voi tarkoittaa mm. seuraavia asioita:
 Ison-Britannian korkein koripallosarja British Basketball League
 Mittayksikkö barreli
 Basketball Bundesliga, Saksan koripallosarja
Doritos

Doritos on yhdysvaltalaisen PepsiCo-konsernin omistama tortillasipsien tuotemerkki. Sipsejä on vuodesta 1966 alkaen valmistanut PepsiCon tytäryhtiö Frito-Lay. Yksi tunnetuimpia makuja on Nacho Cheese. Doritos on tunnetuimpia Super Bowl -tapahtumissa mainostetuista tuotemerkeistä. Se on Major League Gamingin sponsori.

Lähteet

Aiheesta muualla
 Doritos Frito-Layn verkkosivuilla

Pikaruoka
Proteomiikka

Proteomiikka on tieteen ala, joka tutkii proteomeja eli eliön tuottamien proteiinien kokonaisuutta. Vastaavasti genomiikka tutkii genomeita.

Katso myös 
 Massaspektrometria proteiinianalytiikassa

Aiheesta muualla 

Marc Baumann ja Seppo Meri: Proteomiikka ja sen sovellukset, Lääketieteellinen Aikakauskirja Duodecim, 2002;118(11):1177-1184

Proteiinit
Biokemia
Bioinformatiikka
The Unguided

The Unguided on melodinen death metal -yhtye Falkenbergista Ruotsista. Yhtye koostuu Sonic Syndicaten entisistä jäsenistä, Roland Johanssonista sekä Richard ja Roger Sjunnessonista. Yhtye luotiin Richardin erottua Sonic Syndicatesta. 
The Unguidediin kuuluvat nykyään myös Henric Liljesand (o.s. Carlsson, Cipher System, Nightrage, Dead by April) ja rumpali Richard Schill.

Jäsenet 
Richard Sjunnesson – laulu
Roger Sjunnesson – kitara
Roland Johansson – laulu, kitara
Henric Liljesand – basso
Richard Schill - rummut

Diskografia

Studioalbumit 
 Hell Frost (2011)
 Fragile Immortality (2014)
 Lust and Loathing (2016)
 And the Battle Royale (2017)

Kokoelmat 
 Hell Frost: The Ultimate Collection (2012)

EP:t 
 Nightmareland (2011)
 InvaZion (2012)
 Fallen Angels (2014)
 Brotherhood (2016)
 Royalgatory (2019)

Singlet 
 Betrayer of the Code (2011)
 Inherit the Earth (2011)
 Phoenix Down (2012)
 Deathwalker (2012)
 Inception (2013)

Lähteet

Aiheesta muualla 
 The Unguidedin virallinen sivusto
 
 Richard Sjunnessonin blogi

Ruotsalaiset melodiset death metal -yhtyeet
2010-luvun yhtyeet ja sooloartistit
Eustressi

Eustressi on hyvänlaatuista stressiä, joka on välttämätöntä ihmisen henkiselle kasvulle, kehitykselle ja erilaisten taitojen hallitsemiselle. Ihminen kokee eustressin positiivisena ja nautinnollisena eikä pidä sitä uhkaavana tai pahana. Monet tärkeät keksinnöt tehdään eustressin sävyttämässä ilmapiirissä. Esimerkiksi kuntosaliharjoittelu aiheuttaa eustressiä, mikäli se ei aiheuta henkistä tai fyysistä ylirasitusta, jolloin kyse olisi negatiivisesta distressistä.

Eustressi ei tule ihmiselle itsekseen, vaan sitä on yleensä aktiivisesti etsittävä. Ihminen ei yleensä opi lapsesta alkaen pyrkimään sellaiseen psyykkiseen ja fyysiseen ympäristöön, joka luontevasti avaisi ovet hyvään stressiin ja sen huomioimiseen. Ihmisen sisäinen maailma on kuitenkin sellainen, että kun eustressiä löydetään, niin ihmisen aivokemia palkitsee vaivannäön ja ihminen mahdollisesti oppii tämän käyttäytymismallin automaattiseksi toiminnaksi. Ihannetilanteessa eustressin löytävä henkilö toimii myös muille yhteiskunnan jäsenille esimerkkinä eustressin aiheuttamasta elämän laadun paranemisesta, joka auttaa muita saavuttamaan saman.

Lähteet

Aiheesta muualla
Pipsa Olli: Positiivista stressiä – Etelä-Suomen Sanomat 28.6.2011

Stressi
Lærdalsøyri

Lærdalsøyri on taajama ja Norjan Sognin ja Fjordanen läänissä sijaitsevan Lærdalin kunnan hallinnollinen keskus. Lærdalsøyrin väkiluku on 1 177 asukasta (01.01.2011) ja pinta-ala 1,17 km² .

Lærdalsøyrin tulipalo 2014 
Lærdalsøyrissä syttyi laaja tulipalo 18. tammikuuta 2014, ja koko puurakenteinen kylä oli vaarassa palaa. Kaikkiaan 140 ihmistä vietiin sairaalaan. Lærdalsøyrin alueella on noin 160 suojeltua puutaloa. Tällä alueella paloi ainakin kolme taloa, ja yksi niistä oli suojeltu. Lisäksi tuhoutui 16 asuintaloa, viisi teollisuus- ja virastotaloa sekä loma-asuntoja.

Lähteet

Aiheesta muualla

Lærdal
Norjan taajamat
ATP Buenos Aires

Buenos Airesin ATP-turnaus (Espanjaksi Abierto de Buenos Aires) on vuosittain pelattava tenniksen miesten ammattilaisturnaus, joka järjestetään Buenos Airesissa, Argentiinassa. Turnaus kuuluu ATP World Tour 250-sarjaan ja se pelataan massakentillä 5000 katsojan Buenos Aires Lawn Tennis Clubilla, Palermon kaupunginosassa (barrio). Turnaus pelataan yleensä helmikuussa, ja siinä pelataan miesten kaksinpeli ja nelinpeli. Vuosien 1970 ja 1989 välillä turnaus oli osa Grand Prix -kirtuetta. Argentiinan Guillermo Vilas on turnauksen menestynein pelaaja kahdeksalla mestaruudellaan. Muista huippupelaajista turnauksessa ovat pelanneet vuosien varrella muun muassa Ivan Lendl, Björn Borg, Roy Emerson, Rod Laver, Gustavo Kuerten, Nicolás Massú, Ilie Nastase, Carlos Moyá, Juan Carlos Ferrero, Rafael Nadal, David Ferrer ja Tommy Robredo.

Turnauksen nykyinen nimi on Copa Claro, nimikkosponsorinsa Claron mukaan. Aiemmin turnaus tunnettiin nimillä South American Open, Copa AT&T ja Copa Telmex.

Aiheesta muualla
 Viralliset kotisivut 
 Turnauksen profiili ATP World Tourin sivuilla

Buenos Airesin urheilu
Tennisturnaukset
Argentiinan tennis
ATP World Tour 250
Trackshittaz

Trackshittaz oli itävaltalainen hip hop -yhtye. Duon jäsenet olivat Lukas Plöchl ja Manuel Hoffelner. Yhtye edusti maataan vuoden 2012 Eurovision laulukilpailussa kappaleella Woki mit deim Popo, muttei selvinnyt semifinaalista kilpailun finaaliin. Yhtye osallistui myös vuonna 2011 maansa Euroviisukarsintoihin, jolloin se sijoittui toiseksi Nadine Beilerin jälkeen kappaleella Oida Taunz!.

Yhtye hajosi vuonna 2015.

Lähteet

Aiheesta muualla 

Yhtyeen kotisivut

Itävaltalaiset hip hop -yhtyeet
Itävallan euroviisuedustajat
Vuoden 2012 euroviisuedustajat
Kirjodurra

Kirjodurra eli koristedurra, (Sorghum bicolor) on yksivuotinen suurikokoinen heinälaji, jota yleiskielessä kutsutaan usein pelkästään durraksi. Se on yksi maailman tärkeimpiä viljakasveja ja on kotoisin trooppisesta Afrikasta.

Kirjodurraa käytetään ihmisten ja kotieläinten ravinnoksi Afrikassa, Intiassa ja Etelä-Amerikassa. Afrikassa sen käyttö on edelleen yleisintä. Kirjodurra on vehnän, kauran, maissin ja ohran ohella yksi maailman viidestä käytetyimmästä viljasta.

Ulkonäkö ja koko 
Kirjodurra on hyvin muunteleva laji. Sen korkeus vaihtelee alle metrin ja jopa kahdeksan metrin välillä. Pohjoismaissa kasvaessaan se tulee 75–150 senttimetriä korkeaksi. Kirjodurran korret ovat pystyjä, ne kasvavat yksittäin tai muutaman ryhmissä. Lehtilavat ovat 2–5 cm leveät, karheareunaiset ja alaosastaan karvaiset yläpuolelta. Vahapintaisuutensa vuoksi ne kestävät kuivuutta paremmin kuin esimerkiksi maissin lehdet.

Kirjodurran kukintona on tiheä röyhy. Tähkylöistä alemmat ovat 4–6 millimetriä pitkiä, väriltään vaaleankeltaisesta mustahkoon. Tähkylöiden vihneet ovat 0,5–1 cm pitkiä.

Viljely 
Durraa voi viljellä alueilla, joissa ilmasto on liian kuuma ja kuiva maissille, esimerkiksi Teksasissa, ja laajoissa osissa Afrikkaa ja Aasiaa. Viljelyalaa rajoittaa minimilämpötila: jos yölämpötilat tähkänmuodostusaikana jäävät alle 12 °C viikon ajan, sato on hyvin pieni. Itämisaikana maan lämpötilan pitää olla 15 °C. Durran varsi on vihreä.

Käyttö 

Durrasta tehdään rieskatyyppistä leipää eli rotia, dosa-ohukaisia, puuroa ja velliä, ja sitä syödään paistettuna ja riisin tapaan keitettynä. Intiassa roti-rieska on yleisin tapa syödä durraa, kun taas Kiinassa durraa syödään riisin tapaan keitettynä tai höyrytettynä. Afrikassa siitä tehdään usein kuskusia tai puuroa. Yhdysvalloissa durraa käytetään lähinnä rehuna. Durran jyviä keitetään, paistetaan, höyrytetään hiutaleiksi tai niistä jauhetaan jauhoja.

Durran käyttöä biopolttoaineena on myös tutkittu. Siihen käyttöön kasvista jalostetaan lajikkeita, jotka tuottavat biomassaa nopeasti, eivät niinkään jyväsatoa.

Kiinassa durrasta valmistetaan erilasia baijiuviinoja (白酒) kuten Moutai (茅台酒) ja Er Guo Tou (二锅头).

Katso myös 
 Luettelo maailman tärkeimmistä viljelyskasveista

Lähteet

Aiheesta muualla 
 Integrated Taxonomic Information System (ITIS): Sorghum bicolor 
 United States Department of Agriculture (USDA): Sorghum bicolor 
 Flora of China: Sorghum bicolor 
 Food and Agriculture Organization of the United Nations (FAO): Sorghum bicolor 

Durrat
Viljat
Afrikkalainen keittiö
Kaupunginrakennuspeli

Kaupunginrakennuspeli tai Kaupunginrakennussimulaattori on videopelilajityyppi, jossa pelaajan tulee rakentaa kaupunki sekä rakennuksia, taloja ynnä muita vastaavia. Pelaajan tulee asuttaa mahdollisemman paljon ihmisiä kaupunkiin sekä täyttää heidän mahdolliset toiveet. Useissa kaupunginrakennuspeleissä on mahdollista pelata joko 3D-näkymässä tai lintuperspektiivissä.

Peleissä yhdistyvät muun muuassa taloushallintapelien ominaisuuksia. Lajityyppi on rakennus- ja hallintapelien alalaji.

Historia  
Lajityypin edeltäjiin kuuluvia pelejä ovat Doug Dymentin The Sumer Game (1968) PDP-8:lle, sekä David H. Ahlin tekemä BASIC-käännös Hamurabi samasta pelistä. Peleissä ei voinut rakentaa rakennuksia, mutta pystyi ostamaan ja myymään maata, viljellä ja ruokkia ihmiset. Edeltäjistä kehittyneempi oli George Blankin Santa Paravia and Fiumaccio (1978) Apple II:lle, jossa oli mukana suurin osa lajityypin elementeistä kuten verotus, rakennukset, asukasluvun kasvu ja pelaajan toimien hyväksyntätasot. Don Daglowin Utopia (1981) kehitti lajityyppiä tekemällä siitä reaaliaikaisen ja täysin graafisen pelkän tekstin sijaan. Will Wrightin kehittämä SimCity (1989) oli lajityypin ensimmäisiä, joka saavutti myös massojen huomion.

SimCityn julkaisun jälkeen useita muita lajityypin pelejä julkaistiin: Moonbase (1990), Utopia: The Creation Of A Nation (1991) ja Caesar (1992). SimCityn seuraajat veivät lajityypin avaruuteen ja sekä tulevaisuuteen että historialliseen ajanjaksoon. Caesar ja The Settlers (1993) lisäsivät lajityyppiin myös sotajoukot, joista jälkimmäinen lisäsi myös etenemisen haastavampiin karttoihin.

Lajityypin pelejä 
 A-Train-pelisarja
 Anno-pelisarja
 Cities: Skylines (2015)
 Cities XL (2009)
 Cities XL 2011 (2010)
 Cities XL 2012 (2011)
 CivCity: Rome (2006)
 Metropolismania (2002)
 SimCity-pelisarja
 SimCity (1989)
 SimCity 2000 (1994)
 SimCity 3000 (1999)
 SimCity 4 (2003)
 SimCity (2013)
 Tropico-pelisarja
 Tycoon City: New York (2006)

Katso myös
Simulaatiopeli

Lähteet 

Videopelien lajityypit
Aleksei Petrovitš

Aleksei Petrovitš (; 28. helmikuuta (J: 18. helmikuuta) 1690 – 7. heinäkuuta (J: 26. kesäkuuta) 1718) oli Pietari Suuren ja tämän ensimmäisen vaimon Jevdokija Lopuhinan vanhin poika sekä Venäjän kruununperillinen. Pietari Suuri surmautti salaliitosta syytetyn Aleksein vuonna 1718. Aleksein poika kohosi myöhemmin hallitsijaksi nimellä Pietari II.

Aleksei vietti varhaislapsuutensa isoäitinsä ja äitinsä luona. Äidin jouduttua luostariin vuonna 1698 poika vietiin tädin luokse Preobraženskojen kylään, jossa hän opiskeli saksalaisten kotiopettajien johdolla. Vaikeiden perhesuhteiden ja ympäristön vaikutuksesta Alekseista tuli heikkoluonteinen, sulkeutunut ja arka. Vuosina 1705–1706 hänen ympärilleen muodostui Pietarin uudistuksia vastustanut, papeista ja pajareista koostunut oppositio. Suuressa Pohjan sodassa Aleksei kuitenkin osallistui lojaalisti isänsä mukana Narvan piiritykseen vuonna 1704 ja johti Moskovan linnoittamista vuonna 1707. Hän opiskeli vuonna 1709 Dresdenissä Saksissa.

Vuonna 1711 Aleksei meni naimisiin saksalaisen prinsessa Charlotte Christine von Braunschweig-Wolfenbüttelin kanssa. Vuonna 1714 tämä synnytti tyttären Nataljan ja vuonna 1715 pojan Pjotrin, josta myöhemmin tuli keisari Pietari II. Ulkomaanmatkojensa jälkeen vähälahjaisena pidetty Aleksei menetti lopullisesti kiinnostuksensa sotilaallisia harrastuksia kohtaan. Hän vastusti isänsä määräyksiä, juopotteli pappien kanssa ja solmi suhteen vangiksi otettuun suomalaiseen maaorjaan Eufrosyneen. Pietari I vaati Alekseita luopumaan uudistusten vastustuksesta uhkaillen häntä kruununperijän aseman menetyksellä ja luostariin sulkemisella. Charlotten kuoltua Aleksei pakeni vuonna 1716 Eufrosynen kanssa Itävaltaan lankonsa Kaarle VI:n suojiin. Aluksi he asuivat Ehrenbergin linnassa Tirolissa ja myöhemmin Napolissa. Pietari I:n lähettiläät saivat Aleksein palaamaan kotimaahan, jossa hänelle luvattiin mahdollisuus mennä naimisiin Eufrosynen kanssa. Ratkaiseva rooli oli diplomaatti Pjotr Tolstoilla, joka sai suostuteltua Aleksein palaamaan.

Aleksein saavuttua Venäjälle tammikuussa 1718 Pietari I:n pakotti hänet luopumaan kruunusta ja ilmiantamaan salaliittolaiset. Kenraalikunnasta, senaattoreista ja synodin jäsenistä koostunut korkein oikeus tuomitsi hänet kesäkuun 24. päivänä kuolemaan. Viikon ajan kidutettu Aleksei menehtyi ennen tuomion täytäntöönpanoa. Erään tiedon mukaan Pietari I:n lähipiiriin kuuluneet henkilöt kuristivat hänet Pietari-Paavalin linnoituksen vankisellissä. Hänet haudattiin Pietari-Paavalin katedraalin portaikon alle. Eufrosynen huhtikuussa 1717 synnyttämän lapsen kohtalo on tuntematon.

Lähteet 

Romanov-suku
Kruununperijät
Vuonna 1690 syntyneet
Vuonna 1718 kuolleet
Nomifensiini

Nomifensiini eli nomifenisiini (Merital, Alival) on käytöstä poistettu masennuslääke. Se oli dopamiinienerginen, eli se lisäsi mielihyvää tuottavan hormonin, dopamiinin tuotantoa. Dopamiinin ohella nomifensiini vaikutti noradrenaliinin tuotantoon taikka takaisinottoon synaptisissa hermopäätteissä.

Nomifensiinin kehitti vuonna 1976, Hoechst-yhtymä. Käytöstäpoisto tapahtui luultavasti suunnilleen samaan aikaan kuin maprotiliini poistettiin. Nomifensiini lienee ollut kaikkein ensimmäisiä niin sanottuja SNRI-lääkkeitä, kun taas maprotiliini oli tetrasyklinen.

Lääkeaine poistettiin käytöstä sen aiheuttamien haittavaikutusten vuoksi. Nomifensiinillä oli taipumusta aiheuttaa lääkekuumetta sekä hemolyyttistä anemiaa, joskin jälkimmäistä harvemmin.

Lähdeteoksessa lääkeaine luokitellaan kohtaan "muut antidepressiivat". Sen vaikutus niin sanottuihin 5-HT-reseptoreihin oli heikohko, sitä pidettiin mahdollisesti nykyisten niin sanottujen AD/HD-lääkkeiden edeltäjänä. Näistä on osaa käytetty myös tupakoinnin lopettamisessa.

Lähteet 
 Achté & Tamminen: Depressio ja sen hoito, Recallmed, 1993, Jyväskylä (s. 250, taulukko) ISBN 951-9221-60-3

Aiheesta muualla 
PubChem: Nomifensine 
DrugBank: Nomifensine 
Arznei-Telegramm, v. 1991 

Masennuslääkkeet
Gabonin vaakuna

Gabonin vaakuna on Gabonin tunnus lipun ja kansallislaulun ohella. Sen on suunnitellut sveitsiläinen heraldikko Louis Mühlemann.

Kilvessä on laiva, jonka perässä on Gabonin lippu. Se kuvaa maan kehitystä ja merenkulun taloudellista merkitystä Gabonille. Kilven yläosassa on kolme kultaista palloa, jotka kuvaavat kaivostoimintaa. Vaakunan okumé-puu kuvaa metsiä. Kilvenkannattajina on kaksi mustaa pantteria kuvaamassa maan väestöä.

Vaakunassa on kaksi mottoa, Uniti progrediemur ja Union, Travail, Justice suomeksi "Yhdessä pääsemme eteenpäin" ja "Yhtenäisyys, työ, oikeudenmukaisuus".

Lähteet

Vaakuna
Valtioiden vaakunat
Jan Paulsen

Jan Paulsen (s. 5. tammikuuta 1935 Narvik, Norja) on adventistinen teologi, joka toimi kirkkonsa pääkonferenssin puheenjohtajana. Hänet valittiin tehtävään 1. maaliskuuta 1999, ja kesäkuussa 2010 hänen seuraajakseen valittiin Ted N. C. Wilson. Ennen nimitystään Paulsen oli toiminut pääkonferenssin varapuheenjohtajana vuodesta 1995, ja tätä aiemmin hän oli toiminut sen transeurooppalaisen jaoksen johdossa vuodesta 1983.

Paulsen syntyi adventistivanhemmille ja sai kasteen 14-vuotiaana. Hän meni vuonna 1955 naimisiin Kari Trykkerudin kanssa. Parille syntyivät lapset Laila (1961), Jan-Rune (1963) ja Rein Andre (1970). 

Paulsen opiskeli Andrewsin yliopistossa, Potomacin yliopistossa ja Tübingenin yliopistossa. Hän sai viimeksi mainitusta tohtorin arvon. Helmikuussa 2012 hänen uutisoitiin tulleen nimitetyksi Kuninkaallisen norjalaisen ansioritarikunnan komentajaksi.

Norjalaiset teologit
Adventismi
Vuonna 1935 syntyneet
Elävät henkilöt
Teatteri Nirvana

Teatteri Nirvana on vapaamuotoinen helsinkiläinen teatteriryhmä. Sen taiteelliset johtajat ovat Sini Pesonen ja Jussi Moila. Ryhmän muut jäsenet ovat näyttelijöitä,  muusikoita ja taiteellisia suunnittelijoita. Teatteri Nirvanan tuotantoja ovat muun muassa Veitset leikkaa ilman  sekä Teatteri Takomon kanssa yhdessä tuotettu Paratiisi.

Teatteri Nirvanan perustivat vuonna 2008 Teatterikorkeakoulun ja Taideteollisen korkeakoulun opiskelijat.  Ryhmän jäseniä ovat muun muassa näyttelijät Ulla Raitio, Annika Poijärvi, Joonas Saartamo, Olavi Uusivirta, Riku Nieminen, Ágnes Kaszás, Minka Kuustonen, Saara Kotkaniemi, Ylermi Rajamaa, Wintom Ghebreselassie, Kaisa Leppänen ja Kai Vaine, suunnittelijat Pauli Riikonen, Henna-Riikka Taskinen ja Laura Dammert sekä koreografi Sonya Lindfors.

Lähteet

Aiheesta muualla 

Teatteri Nirvanan verkkosivu
Teatteri Takomon verkkosivu 

Helsingin teatterit
Kankaanpään Pallo

Kankaanpään Pallo on kankaanpääläinen jalkapalloseura, joka on perustettu vuonna 1961. Kaudella 2012 KaPa pelasi Vitosessa.

Edustusjoukkue 
Kankaanpään Pallo on perinteikäs alasarjajoukkue Pohjois-Satakunnasta. 2000-luvun paras sijoitus on vuodelta 2003, Satakunnan Kolmosen neljäs.  Kaudella 2012 KaPa sijoittui toiseksi Satakunnan Vitosessa ja nousi Neloseen.

Lähteet

Aiheesta muualla 
 Virallinen kotisivu
 Kapassa potkittu 50 vuotta; Kankaanpään Seutu 25.08.2011, sivut 26-27

Suomalaiset jalkapalloseurat
Vuonna 1961 perustetut urheiluseurat
Galleria BE’19

Galleria BE'19 oli Helsingin Bulevardilla 1989-2013 toiminut taidegalleria. Vuosittain galleriassa järjestettiin 15–16 kolmen viikon mittaista näyttelyä.

Lähteet
Galleria BE'19

Viitteet

Aiheesta muualla
Galleria BE'19:n virallinen sivu

BE'19
Addams Family II

Addams Family II () on vuonna 1993 julkaistu musta komediaelokuva ja jatko-osa elokuvalle The Addams Family – Perhe Addams. Elokuvan pääosia esittävät muun muassa Raúl Juliá, Anjelica Huston, Christopher Lloyd, Christina Ricci, Christopher Hart, Carel Struycken, Jimmy Workman, John Franklin, Dana Ivey, Carol Kane ja Joan Cusack. Elokuvan on ohjannut Barry Sonnenfeld, joka itse tekee elokuvassa cameoroolin. Elokuva ei ollut yhtä suuri taloudellinen menestys kuin edeltäjänsä, mutta sai hyvät arvostelut kriitikoilta ja oli ehdolla Oscar- ja Golden Globe -palkinnolle. Elokuva voitti Razzie-palkinnon huonoimmasta laulusta. Vuonna 1998 julkaistiin Addams Family – Sukukokous elokuva, joka ei ole suora jatko-osa kahdelle Paramount Picturesin tuottamille Addams Family-elokuville.

Näyttelijät

Lähteet

Aiheesta muualla

 
 
 

The Addams Family -elokuvat
Vuoden 1993 yhdysvaltalaiset elokuvat
Barry Sonnenfeldin ohjaamat elokuvat
Dupuytrenin kontraktuura

Dupuytrenin kontraktuura, joskus myös kämmenen kalvokutistuma, on yleinen käsien hyvänlaatuinen sidekudossairaus, joka on nimetty sen kuvailleen Napoleon Bonaparten sotakirurgin paroni Guillaume Dupuytrenin mukaan. Se ilmaantuu yleensä miehille aikaisemmin kuin naisille, mutta sen syy on tuntematon, joskin perinnöllinen taipumus on ilmeinen. Vaiva ilmestyy useimmiten molempiin käsiin, ja se on helppo tunnistaa. Kysymyksessä on kämmenpuolen sidekudoksen paksuuntuminen, joka johtaa pikkusormen puoleisten koukistajajänteiden lyhenemisen. Sairaudessa koukistuu ensin tyypillisesti nimetön, sitten pikkusormi ja keskisormi.

Hoito 
Vaiva on hyvänlaatuinen eikä aiheuta varsinkaan alkuvaiheessa toimintakyvyn rajoitteita. Sormia on syytä ojennella säännöllisesti esimerkiksi tasaisella pinnalla. Kirurginen korjaus saattaa tulla kyseeseen, joskin kämmenpuolen operaatioissa on rakenteellisista syistä noudatattava erityistä huolellisuutta. Nykyään on tullut käyttöön myös lääkinnällinen hoito, jossa injisoidaan sairastunelle alueelle Clostridium histolyticum -bakteerin tuottamaa kollagenaasientsyymiä.

Aiheesta muualla 
Terveyskirjasto
Pfizerin sivu

Tuki- ja liikuntaelinten sairaudet
Reposaaren Kunto

Reposaaren Kunto on vuonna 1932 perustettu, noin 550-jäseninen yleisseura Porin Reposaaressa. Vuonna 2020 ReKu:n jalkapallojoukkue pelaa Satakunnan Kutosessa.

Reposaaren Kunnon urheilijoista painija Kelpo Gröndahl on voittanut olympiakultaa ja pituushyppääjä Maire Österdahl on saavuttanut EM-pronssia.

Toimintamuodot 
 Säännöllistä sekä tapahtumakohtaista kuntoliikuntaa kaikenikäisille lapsille, miehille ja naisille
 Jalkapallo 
 Yleisurheilu / talviurheilu
 Karate
 Nuorisotoiminta
 Naistoiminta
 Oman saaren Kuntolan hyödyntäminen esim. leiritoiminta, retket, siikajuhlat ym.

Lähteet 
Länsi-Suomi - Kutonen: Tilastot | Suomen Palloliitto

Aiheesta muualla 
Facebook-sivu

Suomalaiset jalkapalloseurat
Porilaiset urheiluseurat
Vuonna 1932 perustetut urheiluseurat
Ohrat

Ohrat (Hordeum) on kasvisuku heinäkasvien heimossa. Siihen kuuluu GrassBasen mukaan 36 lajia risteymälajeja huomioimatta. Suvun lajeista ohra (Hordeum vulgare) on yksi maailman eniten viljellyistä viljakasveista riisin, maissin ja leipävehnän jälkeen.

Ohrat ovat yksi- tai monivuotisia heiniä. Niiden kukintotähkät ovat tyypillisesti tiheitä kerrannaistähkiä, joiden ulkohelpeiden vihneet ovat pitkiä, jopa 15 senttimetriä.

Ohralajeja 
 Hordeum aegiceras — sarviohra
 Hordeum brachyantherum — idänohra (nurmiohra)
 Hordeum brevisubulatum — aasianohra
 Hordeum bulbosum — mukulaohra
 Hordeum geniculatum (syn. H. hystrix) — pörröohra (pörrömeriohra)
 Hordeum jubatum — partaohra
 Hordeum marinum — meriohra
 subsp. marinum — silomeriohra
 Hordeum murinum — hiirenohra
 subsp. glaucum — etelänhiirenohra
 subsp. leporinum — välimerenhiirenohra
 subsp. murinum — euroopanhiirenohra
 Hordeum pusillum — kääpiöohra
 Hordeum secalinum — niittyohra
 Hordeum spontaneum — villiohra
 Hordeum violaceum — sinipunaohra
 Hordeum vulgare — ohra eli pelto-ohra
 var. distichon tai Distichon-ryhmä — kaksitahoisohra
 var. vulgare tai Vulgare-ryhmä — monitahoisohra

Lähteet

Aiheesta muualla 
 Den virtuella floran: Hordeum 
 ITIS: Hordeum 
 United States Department of Agriculture (USDA): Hordeum 
 Flora of China: Hordeum
Putous (1. tuotantokausi)

Putouksen ensimmäinen tuotantokausi esitettiin MTV3-kanavalla 9. tammikuuta 2010 alkaen. Ohjelmassa näyttelijät esittävät puolentoista tunnin ajan erilaisia sketsejä suorassa lähetyksessä, kun taas osa sketseistä nauhoitetaan etukäteen. Käsikirjoitettujen osioiden lisäksi näyttelijät joutuvat esiintymään improvisoiden. Yksi ohjelman olennaisimmista osioista on Vuoden sketsihahmo -kilpailu. 

Jaakko Saariluoma juonsi kauden; kauden muut näyttelijät olivat Kari Hietalahti, Jukka Rasila, Elina Knihtilä, Pirjo Lonka, Aku Hirviniemi, Krista Kosonen, Riku Nieminen ja Eero Ritala.

Vuoden sketsihahmo -kilpailun voitti Aku Hirviniemen esittämä pallivahalainen leskirouva Marja Tyrni.

Ensimmäinen tuotantokausi uusittiin Sub-kanavalla 12. toukokuuta 2010 alkaen.

Tulikoe ja Näytön paikka 
Pirjo Lonka ei joutunut lainkaan näytön paikkaan, sen sijaan näyttelijät järjestivät Jaakko Saariluomalle "erityisnäytönpaikan" Rap Entinen moppitukkani johtuen tämän lukuisasti käyttämästä tuhmasta viittomamerkistä ensimmäisen kauden aikana.

Joukkueet:
 Vanhat: Kari Hietalahti, Elina Knihtilä, Pirjo Lonka ja Jukka Rasila
 Nuoret: Aku Hirviniemi, Krista Kosonen, Riku Nieminen ja Eero Ritala

Vuoden sketsihahmo -kilpailu

Katsojaluvut ja yllätystehtävät 
Putouksen ensimmäinen tuotantokausi keräsi MTV3-kanavalla keskimäärin 550 000 katsojaa. Korkeimmat katsojaluvut sai sarjan avausjakso, jota seurasi 669 000 katsojaa. Yksittäinen katsojapiikki tehtiin kauden päätösjakson lopussa, jolloin selvisi Vuoden sketsihahmo -kilpailun voittaja. Tuolloin katsojia oli parhaimmillaan 789 000. Viimeisen jakson keskimääräinen katsojaluku oli 607 000 katsojaa. Kauden loppupuolen katsojalukuihin saattoi vaikuttaa samaan aikaan käydyt Vancouverin talviolympialaiset.

Lähteet 

Tuotantokaudet